CELEX: 32022R0470
Language: ro
Date: 2022-03-23 00:00:00
Title: Regulamentul de punere în aplicare (UE) 2022/470 al Comisiei din 23 martie 2022 privind acordarea de ajutoare pentru depozitarea privată a cărnii de porc și stabilirea în avans a valorii ajutorului

24.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 96/39
               
            
         REGULAMENTUL DE PUNERE ÎN APLICARE (UE) 2022/470 AL COMISIEI
         din 23 martie 2022
         privind acordarea de ajutoare pentru depozitarea privată a cărnii de porc și stabilirea în avans a valorii ajutorului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 18 alineatul (2) și articolul 223 alineatul (3) litera (c),
         având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (2), în special articolul 4 alineatul (2) primul paragraf litera (b),
         întrucât:
         
                     (1)
                  
                  
                     Sectorul cărnii de porc se confruntă de mai multe luni cu mari dificultăți. Încetinirea drastică a exporturilor către China, răspândirea în continuare a pestei porcine africane în mai multe state membre și impactul continuu al restricțiilor legate de COVID-19 creează presiuni asupra pieței porcilor destinați sacrificării din Uniune.
                  
               
                     (2)
                  
                  
                     Invadarea Ucrainei de către Rusia a creat perturbări suplimentare ale pieței și a afectat grav exporturile de carne de porc din Uniune. Prin urmare, s-a înregistrat o scădere bruscă a cererii la export pentru anumite produse din carne de porc.
                  
               
                     (3)
                  
                  
                     Pentru a se reduce actualul dezechilibru dintre cerere și ofertă, este oportun să se acorde ajutoare pentru depozitarea privată a cărnii de porc și să se stabilească, în avans, cuantumul ajutorului.
                  
               
                     (4)
                  
                  
                     Se impune ca Regulamentul delegat (UE) 2016/1238 al Comisiei (3) și Regulamentul de punere în aplicare (UE) 2016/1240 al Comisiei (4), care stabilesc norme specifice pentru punerea în aplicare a ajutorului pentru depozitarea privată, să se aplice ajutorului pentru depozitarea privată a cărnii de porc, cu excepția cazului în care se prevede altfel în prezentul regulament.
                  
               
                     (5)
                  
                  
                     Cuantumul ajutorului trebuie stabilit în avans, astfel încât să se permită funcționarea rapidă și flexibilă a sistemului pentru operatori. În conformitate cu articolul 4 din Regulamentul (UE) nr. 1370/2013, cuantumul ajutorului trebuie stabilit pe baza costurilor de depozitare și a altor elemente relevante legate de piață. Este oportun să se stabilească o rată fixă a ajutorului.
                  
               
                     (6)
                  
                  
                     Pentru a fi eficace și a avea un impact real asupra pieței, ajutorul pentru depozitarea privată trebuie acordat numai pentru produsele care nu au fost încă depozitate.
                  
               
                     (7)
                  
                  
                     Pentru a se facilita gestionarea măsurii, produsele din carne de porc trebuie clasificate pe categorii, în funcție de asemănările în ceea ce privește nivelul costurilor de depozitare.
                  
               
                     (8)
                  
                  
                     Din motive de eficiență și simplificare administrativă, trebuie stabilită cantitatea minimă de produse care urmează să facă obiectul fiecărei cereri.
                  
               
                     (9)
                  
                  
                     Pentru a se asigura că operatorii își îndeplinesc obligațiile contractuale și că măsura va produce efectul dorit pe piață, este necesar să fie stabilită o garanție.
                  
               
                     (10)
                  
                  
                     Articolul 42 alineatul (1) litera (b) din Regulamentul de punere în aplicare (UE) 2016/1240 prevede că statele membre trebuie să notifice Comisiei cererile admisibile o dată pe săptămână. Pentru a se asigura transparența, monitorizarea și administrarea corespunzătoare a sumelor disponibile pentru ajutor, sunt necesare notificări mai frecvente în vederea gestionării eficiente a sistemului. Prin urmare, trebuie prevăzută o derogare în ceea ce privește frecvența notificărilor.
                  
               
                     (11)
                  
                  
                     Pentru a avea un impact imediat asupra pieței și pentru a contribui la stabilizarea prețurilor, este necesar ca prezentul regulament să intre în vigoare în ziua următoare datei publicării sale în Jurnalul Oficial al Uniunii Europene.
                  
               
                     (12)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Domeniu de aplicare
            
               (1)   Prezentul regulament prevede acordarea de ajutoare pentru depozitarea privată a cărnii de porc, astfel cum se menționează la articolul 17 primul paragraf litera (h) din Regulamentul (UE) nr. 1308/2013.
            
            
               (2)   În măsura în care prezentul regulament nu prevede altfel, se aplică dispozițiile Regulamentului delegat (UE) 2016/1238 și ale Regulamentului de punere în aplicare (UE) 2016/1240.
            
         
         
            Articolul 2
            Produse eligibile
            
               (1)   Lista categoriilor de produse eligibile pentru ajutor și cuantumurile relevante ale ajutorului pentru o perioadă de depozitare sunt stabilite în anexă.
            
            
               (2)   Ajutorul se acordă numai pentru cantitățile de carne proaspătă sau refrigerată care nu au fost încă depozitate.
            
         
         
            Articolul 3
            Depunerea cererilor
            
               (1)   Cererile de ajutor pentru depozitarea privată a categoriilor de produse eligibile pentru ajutor prevăzute în anexă pot fi depuse începând cu data intrării în vigoare a prezentului regulament. Termenul-limită pentru depunerea cererilor este 29 aprilie 2022.
            
            
               (2)   Cererile se referă la o perioadă de depozitare de 60, 90, 120 sau 150 de zile.
            
            
               (3)   Fiecare cerere trebuie să se refere doar la una dintre categoriile de produse enumerate în anexă și să precizeze codul NC relevant din cadrul fiecărei categorii.
            
            
               (4)   Fiecare cerere trebuie să acopere o cantitate minimă de cel puțin 10 tone, pentru produsele dezosate, și de cel puțin 15 tone, pentru alte produse.
            
         
         
            Articolul 4
            Garanția
            Cuantumul garanției necesare în conformitate cu articolul 4 litera (b) din Regulamentul delegat (UE) 2016/1238 atunci când se depune o cerere de ajutor pentru depozitarea privată este egal cu 20 % din cuantumurile ajutorului prevăzute în coloanele 3-6 din tabelul din anexa la prezentul regulament.
         
         
            Articolul 5
            Frecvența notificărilor referitoare la cantitățile pentru care s-au depus cereri
            Prin derogare de la frecvența prevăzută la articolul 42 alineatul (1) litera (b) din Regulamentul de punere în aplicare (UE) 2016/1240, statele membre notifică Comisiei de două ori pe săptămână cantitățile pentru care au fost depuse cereri de încheiere a contractelor, după cum urmează:
            
                        (a)
                     
                     
                        în fiecare luni, până la ora 12.00 (ora Bruxelles-ului), cantitățile pentru care s-au depus cereri în zilele de joi și vineri ale săptămânii precedente;
                     
                  
                        (b)
                     
                     
                        în fiecare joi, până la ora 12.00 (ora Bruxelles-ului), cantitățile de produse pentru care s-au depus cereri în zilele de luni, marți și miercuri ale aceleiași săptămâni.
                     
                  
         
            Articolul 6
            Intrarea în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 martie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  JO L 346, 20.12.2013, p. 12.
         
            (3)  Regulamentul delegat (UE) 2016/1238 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutoarele pentru depozitarea privată (JO L 206, 30.7.2016, p. 15).
         
            (4)  Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (JO L 206, 30.7.2016, p. 71).
      
      
         
            ANEXĂ
            
                        Categorii de produse
                     
                     
                        Produse pentru care se acordă ajutor
                     
                     
                        Cuantumul ajutorului pentru o perioadă de depozitare de (EUR/tonă)
                     
                  
                        60 de zile
                     
                     
                        90 de zile
                     
                     
                        120 de zile
                     
                     
                        150 de zile
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Categoria 1
                        
                        ex 0203 11 10 
                     
                     
                        Semicarcase fără picioarele anterioare, coadă, rinichi, fleică și șira spinării (1)
                        
                        Carcase întregi de animale de până la 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Categoria 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Jamboane
                        Spete
                        Părți anterioare
                        Spinări, cu sau fără ceafă, sau numai ceafă separată, spinări cu sau fără cotlet (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Categoria 3
                        
                        ex 0203 19 55 
                     
                     
                        Picioare, spete, părți anterioare, spinări cu sau fără ceafă, sau numai ceafă separată, spinări cu sau fără cotlet, dezosate (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Categoria 4
                        
                        ex 0203 19 15 
                     
                     
                        Piept, întreg sau tăiat dreptunghiular
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Categoria 5
                        
                        ex 0203 19 55 
                     
                     
                        Piept, întreg sau tăiat dreptunghiular, fără șorici și coaste
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Categoria 6
                        
                        ex 0203 19 55 
                     
                     
                        Părți tranșate din „mijloc”, cu sau fără șorici sau grăsime, dezosate (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Categoria 7
                        
                        ex 0209 10 11 
                     
                     
                        Slănină cu sau fără șorici (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Se poate acorda ajutor și pentru semicarcase prezentate sub formă de bucăți Wiltshire, adică fără cap, maxilar superior, falcă, picioare, coadă, osânză, rinichi, mușchi file, omoplat, stern, coloana vertebrală, os pelvian și diafragmă.
            
               (2)  Spinările și ceafa pot avea sau nu șorici, dar stratul de grăsime de pe acestea nu poate depăși 25 mm grosime.
            
               (3)  Cantitatea contractată poate conține orice combinație a produselor menționate.
            
               (4)  Prezentate în același fel ca produsele încadrate la codul NC 0210 19 20.
            
               (5)  Țesut adipos proaspăt care se acumulează sub șorici și aderă la acesta, indiferent de partea de porc de la care provine; dacă este prezentat cu șorici, greutatea țesutului adipos trebuie să depășească greutatea șoriciului.